kardosdrur/scandi-wiki huggingface dataset:
Estrup (Sydslesvig)

Estrup er en landsby beliggende sydøst for Flensborg i Angel i Sydslesvig. Administrativt hører Estrup under Store Solt Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Store Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark. Estrup bestod i 1900-tallet af seks gårde, otte kådnersteder (husmandssteder) samt en skole. Med under landsbyen hører også kådnerstederne ved Møllebro samt Estrupgaard, Estrupstam, Estrupmark og Klosteret.

Estrup er første gang nævnt 1472. Forleddet er personnavnet glda. Æsi. Klosteret er første gang nævnt 1780. Stednavnet henføres til jysk/angeldansk Kluster, Klyster , brugt som en klynge huse. Den 15. februar 1970 blev den hidtil selvstændige Estrup Kommune indlemmet i Store Solt Kommune. Sydvest for selve landbyen Estrup ligger Bistoft og Møllebro, i sydøst Kollerup, i øst Oksagerskov og Damende og i nord Lille Solt.

Noter 

Byer i Angel
Nykro (Sydslesvig)

Nykro (dansk) eller Neukrug (tysk) er en bebyggelse beliggende ved vejen mellem Flensborg og Kappel syd for Masbøl i det nordvestlige Angel i Sydslesvig. Administrativt hører stedet under Hyrup Kommune, i Slesvig-Flensborg kreds i den nordtyske delstat Slesvig-Holsten. Tidligere hørte den nordlige del af Nykro (nord for landevejen) under den i 2023 nedlagte kommune Masbøl. Også i kirkelig henseende ligger Nykro på grænsen mellem Rylskov og Hyrup Sogn, idet Nykros sydlige del hører under Hyrup. Begge sogne lå i Husby Herred (Flensborg Amt, Sønderjylland), da området tilhørte Danmark. Umiddelbart øst for Nykro ligger landsbyen Herregårdled (også Hørgaardled, ty. Herregaardlei). Syd for stedet ligger landsbyen Veseby.  

Stednavnet er første gang dokumenteret 1783 som Nye Kro. Navnet findes også på generalstabens kort fra 1858. Navnet henføres til en landevejs-kro fra 1751, som stadig findes.

Eksterne henvisninger 
 Nykro Kros hjemmeside

Noter 

Byer i Angel
Husbyskov

Husbyskov (dansk) eller Husbyholz (tysk) er en landsby beliggende sydøst for Husby og Husbyris i Angel i Sydslesvig. Administrativt hører Husbyskov under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark. Med under Husbyskov hører også udflytterstederne Gåsevad (på dansk også Gaas(e)vad), Snurom, Altona og Stålidt (også Staalidt) samt Bagkleve, Grydager og Spydsholm. Gåsevad ligger ved vejen til Husby, hvor skoven støder op til Bisgaard. Snorum er beliggende ved vejen til Lyshøj. Nærmeste landsbyer er ellers Markerup i vest, Søgård i syd, Lyshøj i øst og Spang og Katbjerg i nord. Grænsen til Markerup følger den lille Tenebæk.

Husbyskov er første gang nævnt 1483 som Husbuschouw. På jysk / angeldansk udtales navnet Husbyskaw. Navnet referer til landsbyens skov. Landsbyen ligger tæt på skoven Husbyris (Husby Ris), som er første gang nævnt 1662. Stålidt er første gang nævnt 1776, Altona 1798, begge stednavn er hentet fra tidligere kroer. Gåsevad er første gang nævnt 1819. På jysk / angeldansk udtales navnet Gåasvaj. Navnet er hentet fra gås og vad for et vadested (altså gæssenes vadested). Snurum (også Snurom) er første gang nævnt 1766. Stednavnet er afledt af verbum snurre. Navnet er meget almindeligt i det nordlige Sønderjylland.

Noter 

Husby (Sydslesvig)
Signe Timmermann Clausen

Signe Timmermann Clausen (født 20. november 2003) er en dansk fodboldspiller, der spiller for Fortuna Hjørring og U/17-landsholdet. Hun har tidligere spillet på U/16-landsholdet.

Eksterne henvisninger 
 

Fodboldspillere fra Fortuna Hjørring
Kvindelige fodboldlandsholdsspillere fra Danmark
Husbymark

Husbymark (dansk) eller Husbyfeld (tysk) er navnet på en spredt bebyggelse beliggende vest og sydvest for landsbyen Husby i landskabet Angel i Sydslesvig. Administrativt hører Husbymark under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører bebyggelsen til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark. Stednavnet henviser til markerne vest og sydvest for Husby. Området er landsbrugspræget.

Noter 

Husby (Sydslesvig)
Oksager Vesterskov

Oksager Vesterskov (dansk) eller Ausacker Westerholz (tysk) er en spredt bebyggelse beliggende sydøst for kommunebyen Oksager på halvøen Angel i Sydslesvig. Administrativt hører Oksager Vesterskov under Oksager Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark. Oksager Vesterskov ligger tæt på kommune- og sognegrænsen til Hyrup (i Hyrup Sogn), Frivilje (i Lille Solt Sogn) og Store Solt (i Store Solt Sogn). Nærmeste landsbyer er ellers Kilsgårde (Kielsgaard) i vest og Estrup og Damende i syd. Området er landbrugspræget.

Oksager Vesterskov er første gang nævnt 1621. Stednavnet beskriver stedet beliggenhed vest for Oksager.

Noter 

 	

Byer i Angel
Jenner Institute

Jenner Institute er et britisk forskningsinstitut tilknyttet Nuffield Department of Medicine ved University of Oxford. Instituttet er opkaldt efter den britiske immunolog Edward Jenner, en pioner inden for vaccination og som medvirkede ved udviklingen af vaccinen mod kopper.

Jenner Institute blev grundlagt i 2005 i partnerskab mellem University of Oxford og Institute for Animal Health (efter 2012 som 'The Pirbright Institute').

Jenner Institute ledes 2020 af Adrian Hill. Instituttet udvikler vacciner og udfører kliniske tests for sygdomme som malaria, tuberkulose, HIV og COVID-19.

Referencer

Se også 
 Oxford Vaccine Group

Eksterne henvisninger 
 Om Jenner Institute  hos Ndm.ox.ac.uk, Nuffield Department of Medicine, University of Oxford.
 Om Oxford Vaccine Centre’s COVID-19 vaccine trial og AZD1222 SARS-CoV-2 Vaccine hos Covid19vaccinetrial.co.uk ("... The AZD1222 coronavirus vaccine candidate, formerly known as ChAdOx1 nCoV-19 ...")
 AZD1222 (enwiki) – Vaccinekandidat, tidligere kendt som 'ChAdOx1 nCoV-19'

Forskningsinstitutioner
University of Oxford
Vaccination
Etableret i 2005
Uden at prale - det er Harry

Uden at prale - det er Harry var et spil udgivet i 2003 af spilfirmaet Titoonic. Spillet var en del af DSBs reklamekampagne Harry og Bahnsen.

I spillet skal den lilla dukke Harry spille spil såsom minigolf og memory for at spare penge sammen til at reparere sin bil.

Computerspil
Gutersagaen

Gutersagaen eller Gutesagaen (≈Guternes saga) er en gotlandsk krønike. Landskabskrøniken forbinder Gotlands mytologiske forhistorie med faktiske begivenheder såsom kristendommens udbredelse på Gotland. Sagaen er skrevet på oldgutnisk, et separat sprog ved siden af olddansk og oldsvensk. Sagaen kan ses som Gotlands og guternes skabelsesmyte.
 
Ifølge sagaen var øen Gotland før bundet af mørke kræfter, så den sank i havet om dagen og stod op igen om natten. Først da Tjelvar som øens første mytologiske indbygger bar ild til landet sank den aldrig i havet mere. Sagaen beretter videre om den første forhistoriske bosættelse og den senere emigration på grund af overbefolkning og hungersnød, hvordan guterne under Avair Strabain kom ind under Svea-kongen, hvordan den norske konge Olav Haraldsson bragte den kristne tro til øen og hvordan de første kirker blev oprettet.

Sagaen afslutter den gotlandske landskabslov (Guterloven). Den ældste håndskrift er fra 1300-tallet, men sagaen kan dateres tilbage til tiden før 1285, måske til tiden omkring 1220 - på omtrent samme tid, hvor også Snorre Sturlason (1179-1241) skrev sagaerne på Island. Måske blev den videreført fra en ældre mundtlig tradition. Gutersagaen kan anses som en af Nordens ældste landskabskrøniker.

Et andet kendt gotlandsk krønike blev udgivet af den dansk-gotlandske sognepræst Hans Nielsen Strelow som Cronica Guthilandorum på dansk i København i 1633. Strelows krønike afviger i enkelte punkter fra Gutersagaen, f.eks. med hensyn til kristendommens indførelse på Gotland.

Kilder/Litteratur 
 Lis Jacobsen: Guterlov og Gutersaga, København 1910 (dansk oversættelse)
 Gutasagaen, Gotlands Fornsals förlag, Visby 2000
 Christine Peel (Udg.): Guta Saga: The History of the Gotlanders, 1999, .

Eksterne henvisninger 
 Project Runeberg: Gutasagan (på oldgutnisk)
 Guteinfo: Gutasagan  (oldgutnisk med svensk oversætning)

Gotland
Gutnisk sprog
Nordiske sagaer
Guterloven

Guterloven (svensk Gutalag) er den middelalderlige gotlandske landskabslov. Lovbogen indeholder også Gutersagaen, Gotlands landskabskrønike. Guterloven var formelt gældende på øen indtil 1595, men blev anvendt indtil 1645 - året, hvor Gotland overgik fra dansk til svensk styre. Der kan også spores indflydelse fra dansk lovgivning. Guterlovens afsnit handler om blandet andet udvisning af børn, tiende, blot, præstenes status, helligdage og straf for forbrydelser.

Guterloven findes i to håndskrifter. Det første håndskrift (Kodeks A) dateres til midten af 1300-tallet og kan bruges som hovedkilde til kendskabet af det oldgutniske sprog. Det andet håndskrift dateres til 1587. Skriveren var den dansk-gotlandske præst David Bilefeld, som virkede i Barlingbo Sogn i det nordlige Gotland, som dengang endnu var dansk. Skriveren påstod, at han kopierede teksten fra et eksemplar, der blev skrevet i 1470, som er sidenhen gået tabt. Kodeks B viser dansk indflydelse i den gutniske tekst, men indeholder også ældre former, som ikke findes i kodeks A. Mens Kodeks A er opbevaret i Kungliga Biblioteket i Stockholm, ejes Kodeks B af den Arnamagnæanske Samling i København.

Kilder/Litteratur 
 Lis Jacobsen: Guterlov og Gutersaga, København 1910 (dansk oversættelse)
 Hugo Pipping: Gutalag och Gutasaga jämte ordbok utgifna för Samfund til Udgivelse af gammel nordisk Litteratur, København 1905–1907
 Nationalencyklopedin: Gutalagen

Eksterne henvisninger 
 Guteinfo: Gutalagen, en landslag

Noter 

Gotland
Krøniker fra Danmark
Danmarks love
Sveriges love
Retshistorie
Gutnisk sprog
Thorakale vertebra

Thorakale vertebra er en muskel i nakken, hvis navn stammer fra latinsk.

Muskelsystemet
Nu-disco

Nu-disco er en nylig musikalsk tendens inden for house-musik fra omkring drejningen af det 21'ende århundrede fremad, karakteriseret ved en fornyet interesse i de instrumentelle teknikker og æstetik fra 1970'er og 1980'er disco, euro-disco, og boogie, såvel som de stilistiske troper af midt 1980'er italo disco. Resultatet kan beskrives som en kombination af elementer fra disco og house.

Genren skal ikke forveksles med udtrykkets alternative tidlige brug som en deskriptor for french house.

Kilder og henvisninger

Musikgenrer
Paris-Tours 2021

Paris-Tours 2021 er den 115. udgave af det franske cykelløb Paris-Tours. Det bliver kørt den 10. oktober 2021 med start i Chartres og mål i Tours. Løbet er en del af UCI ProSeries 2021.

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI ProSeries 2021
Mathias Klintberg

Mathias Klintberg (født den 9. oktober 1847 i När på Gotland, død den 18. juni 1932 i Visby) var en svensk-gotlandsk lærer og folkeminde- og sprogforsker.

Klintberg læste nordiske sprog på Uppsala Universitet og blev efter studiet docent for engelsk og fransk i Visby. Ved siden af sine sprogstudier viste han stor interesse for botanikken. Men det var især hans kulturhistoriske interesse, som gjorde sig gældende. Han begyndte at indsamle og dokumentere gotlandske folkeminder, folkemusik og især det gutniske sprog. Det var især det talte sproget i Lau Sogn i det sydøstlige Gotland, som han begyndte at dokumentere. Han udgav senere blandt andet Laumålets kvantitet och aksent (1884), Några anteckningar om Gotland (1909) samt Spridda drag ur den gotländska allmogens lif (1914). Han brugte også det nye dokumentarfotografi for at indfange den gotlandske hverdag. I årene 1888 til 1907 var han leder af Gotlands Museum. I dag er mere end 1.500 negativer fra hans samling bevaret. Klingtberg døde i Visby i 1932 og er begravet på Nørre Kirkegård i Visby.

Litteratur 
 Mathias Klintberg: Ordbok över Laumålet, ny redigeret af Herbert Gustavsson, Uppsala 1972-1986.
 Svante Hedin: Mathias ”Masse” Klintberg 1847-1932: mångsidig forskare med Gotland i fokus, Visby 1997. 
 Svante Hedin: Klintberg, Mathias. Fångst och fiske, Visby 1993.

Externe henvisninger 

Lærere
Gotland
Carl Säve

Carl Frederik Säve (født den 22. oktober 1812 i Roma Sogn, Gotland; død den 27. marts 1876 i Uppsala) var en svensk-gotlandsk sprogforsker og maler.

Liv og karriere 
Säve begyndte at læse medicin på Uppsala Universitet, men skiftede efter en sygdomsperiode til nordiske sprog. Han blev udnævnt til lektor i 1849. Fra 1859 og indtil hans død var han professor i nordiske sprog i Uppsala. Tillige var han fra 1857 indtil hans død direktør for universitetets møntkabinet. På samme tid stod han brevkontakt med sin kollega og ven Niels Matthias Petersen, som begge støttede den pan-skandinaviske ide. Säve var en fremtrædende folkemindeforsker og var meget optaget af det gutniske sprog. Sammen med sin bror Per Arvid indsammlede han materiale, der senere dannede grundlaget for udgivelsen af Gotlands ordbog i årene 1936 - 1945. Det var han, som prægede begrebet Gutamål om det moderne gutnisk. Han var også aktiv som maler. I 1859 blev Säve æresmedlem i Kungliga Vitterhets Historie och Antikvitets Akademien.

Bibliografi (udvalg) 
 De starka verberna i dalskan och gotländskan, Upsala 1854 (Google)
 Några upplysningar om dalmålet och dalallmogens folklynne, Stockholm 1855 (Google)
 Runstenen vid Fjuckby i Uppland, Uppsala 1858
 Gutniska urkunder: Guta lag, Guta saga och Gotlands ruininskrifter språkligt behandlade, Stockholm 1859 (Google)

Litteratur 
 Gotländsk ordbok: på grundval av Carl och Per Arvid Säves samlingar, redigerad av G. Danell och Herbert Gustavsson 1918-45. Visby 1991

Eksterne hevisninger / kilder 

 Svenskt biografiskt lexikon: Säve, Carl Frederik

Noter 

Filologer fra Sverige
Gotland
Henrik Ullum

Henrik Ullum (født 20. marts 1966 i Frederikssund) er en dansk professor, og siden 1. december 2020 direktør for Statens Serum Institut.

Referencer

Eksterne henvisninger 
 Henrik Ullum hos Altinget.dk

Epidemiologer fra Danmark
Professorer fra Københavns Universitet
Personer fra Frederikssund
Personer i Kraks Blå Bog
Jonna Mendez

Jonna Mendez (født Hiestand, 1945) er en amerikansk tidligere forklædningschef i Central Intelligence Agency's (CIA) kontor for teknisk service.

Jonna Hiestand blev født i 1945 i Campbellsville, Kentucky. I 1963 tog hun eksamen fra gymnasiet i Wichita, Kansas og gik videre på college på Wichita State University. Efter eksamen arbejdede hun for Chase Manhattan Bank i Frankfurt. I 1966 blev hun rekrutteret af CIA i Europa og startede en karriere hos dem.

Mens hun var i CIA, levede Mendez undercover og var udstationeret i Europa, Fjernøsten og Det indiske subkontinent og ved CIA's hovedkvarter. I 1970 kom hun til afdelingen for teknisk service. Som teknisk driftsmedarbejder forberedte Mendez CIA's højest placerede udenlandske aktiver i brugen af spionkameraer og behandling af de efterretningsoplysninger som de indhentede. I denne rolle udviklede hun også sine fotografiske færdigheder. I 1982 var hun en af de få, der blev udvalgt til et år langt lederudviklingsprogram. Efter programmets afslutning fik hun et valg blandt nogle opgaver og blev generalist i forklædning, identitetstransformation og hemmelig billeddannelse i Syd- og Sydøstasien.

Hun blev placeret i Denied Area Operations for forklædning i 1986. I 1988 blev hun forfremmet til stedfortrædende chef for forklædningsafdelingen og i 1991 chef for forklædning. I løbet af sin tid som forklædningschef mødtes hun med præsident George H.W. Bush i forklædning, som hun fjernede på mødet for at demonstrere effektiviteten af forklædningskunsten. I 1993 gik hun på pension og blev tildelt CIA's Commendation Medal.

Jonna Hiestand Goeser mødte sin anden mand, Tony Mendez, også en CIA-officer, mens hun gjorde tjeneste i Bangkok. Efter Mendezs pensionering i 1990 blev de gift i 1991. De havde en søn sammen.

Senere år 
Siden pensionering fra CIA i 1993 fungerede Mendez og hendes mand i bestyrelsen for International Spy Museum i Washington, DC. De var begge involveret i museets planlægning og design.

Referencer 

Efterretningsfolk fra USA
CIA
Trofeo Laigueglia 2021

Trofeo Laigueglia 2021 var den 58. udgave af det italienske cykelløb Trofeo Laigueglia. Det 202 km lange linjeløb blev kørt den 3. marts 2021 med start og mål i Laigueglia i den nordvestligste del af landet. Løbet var en del af UCI ProSeries 2021.

Hollandske Bauke Mollema fra  kørte alene i mål og vandt løbet. 39 sekunder efter kom Egan Bernal () ind på andenpladsen, mens Mauri Vansevenant fra  tog sig af tredjepladsen, i samme tid som Bernal.

Resultat

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI ProSeries 2021
Nokere Koerse 2021

Nokere Koerse 2021 var den 75. udgave af det belgiske cykelløb Nokere Koerse. Det blev kørt den 17. marts 2021 med start i Deinze og mål i Nokere i Østflandern. Løbet var en del af UCI ProSeries 2021. Den oprindelige 75. udgave blev i 2020 aflyst på grund af coronaviruspandemien.

Efter at være en del af morgenudbruddet, vandt belgiske Ludovic Robeet fra  løbet, tre sekunder foran Damien Gaudin fra .

Resultat

Hold og ryttere

Danske ryttere 

* DNF = gennemførte ikke

Se også 
 Nokere Koerse for kvinder 2021

Referencer

Eksterne henvisninger 
 
 

2021
UCI ProSeries 2021
Allen Edmonds

Allen Edmonds er en amerikansk fodtøjvirksomhed, der er baseret i Port Washington, Wisconsin. Selskabet blev etableret i Belgium, Wisconsin i 1922.

I slutningen af 2017 drev Allen Edmonds 78 butikker, hvilket var en stor forøgelse fra 2006, hvor tallet kun var 18. Selskabet fremstillet sko i USA, samt har produktion i Italien og den Dominikanske Republik.

I 2006 blev 90% af selskabets aktier købt af investeringsfirmaet Goldner Hawn Johnson & Morrison fra Minneapolis for $100 mio.. I 2013 annoncerede firmaet, at de ville blive opkøbt af Brentwood Associates. I december 2016 købte Caleres Allen Edmonds fra Brentwood Associates for $255 mio.

Se også 
 Alden Shoe Company
 Florsheim Shoes
 Johnston & Murphy

Referencer

Eksterne henvisninger 
 

Fodtøjsvirksomheder fra USA
Etableret i 1922
Tour of Oman 2021

Tour of Oman 2021 var planlagt til at være den 11. udgave af det omanske etapeløb Tour of Oman. Cykelløbets seks etaper skulle køres fra 9. februar til 14. februar 2021, men blev aflyst på grund af coronaviruspandemien. Løbet var en del UCI ProSeries 2021. Den oprindelige 11. udgave blev i 2020 aflyst på grund af sultan Qaboos bin Said Al Bu Saidis død, og den efterfølgende 40 dages sørgeperiode i Oman.

Referencer

Eksterne henvisninger 
 
 

2021
UCI ProSeries 2021
Clásica de Almería 2021

Clásica de Almería 2021 var den 36. udgave af det spanske cykelløb Clásica de Almería. Det blev kørt på en 192,5 km lang rute den 14. februar 2021 med start i Puebla de Vícar og mål på Avenida Juan Carlos I i Roquetas de Mar i Almería. Løbet var en del af UCI ProSeries 2021.

Efter den forventede massespurt vandt italienske Giacomo Nizzolo fra . Lige efter kom Florian Sénéchal fra  ind på andenpladsen, og estiske Martin Laas fra  tog den sidste plads på podiet.

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI ProSeries 2021
Volta a la Comunitat Valenciana 2021

Volta a la Comunitat Valenciana 2021 var den 72. udgave af det spanske etapeløb Volta a la Comunitat Valenciana. Cykelløbets fem etaper skulle have været kørt fra 3. februar med start i Elche, til 7. februar 2021 med afslutning i Valencia. 28. januar 2021 blev løbet på grund af coronaviruspandemien udskudt. Løbet fik tildelt 14. april til 18. april som nye datoer. Løbet var en del UCI ProSeries 2021. Det kvindelige éndagsløb Vuelta CV Feminas blev afviklet samme dag som 5. etape, og fulgte samme rute. Kvindernes løb blev udskudt sammen med herrernes.

Løbets samlede vinder blev schweiziske Stefan Küng fra .

Etaperne

1. etape

2. etape

3. etape

4. etape

5. etape

Resultater

Samlede stilling

Bjergkonkurrencen

Pointkonkurrencen

Ungdomskonkurrencen

Holdkonkurrencen

Hold

Referencer

Eksterne henvisninger 
 
 

2021
UCI ProSeries 2021
La Drôme Classic 2021

La Drôme Classic 2021 var den 8. udgave af det franske cykelløb La Drôme Classic. Det knap 180 km lange linjeløb blev kørt den 28. februar 2021 med start og mål i Eurre i den sydøstlige del af landet. Løbet var en del af UCI ProSeries 2021.

Italienske Andrea Bagioli fra  kom alene i mål og vandt løbet. 11 sekunder efter kom Daryl Impey fra , og Bagiolis danske holdkammerat Mikkel Frølich Honoré tog sig af tredjepladsen.

Resultat

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI ProSeries 2021
Classic de l'Ardèche 2021

Classic de l'Ardèche 2021 var den 21. udgave af det franske cykelløb Classic de l'Ardèche. Det godt 171 km lange linjeløb blev kørt den 27. februar 2021 med start og mål i Guilherand-Granges i den sydøstlige del af landet. Løbet var en del af UCI ProSeries 2021.

David Gaudu fra  og s Clément Champoussin kom samlet til mål, hvor Gaudu endte som vinder af løbet. 11 sekunder efter kom Hugh Carthy ind på tredjepladsen. s dansker Mikkel Frølich Honoré tog sig af løbets fjerdeplads.

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI ProSeries 2021
Tour des Alpes-Maritimes et du Var 2021

Tour des Alpes-Maritimes et du Var 2021 var den 53. udgave af det franske etapeløb Tour des Alpes-Maritimes et du Var. Cykelløbets tre etaper blev kørt fra 19. februar hvor det starter i Biot, til 21. februar 2021 hvor løbet sluttede i Blausasc. Løbet var en del UCI Europe Tour 2021.

Efter at han vandt tredje og sidste etape, blev italienske Gianluca Brambilla fra  samlet vinder af løbet. De sidste to pladser på podiet blev taget af Michael Woods og Bauke Mollema.

Etaperne

1. etape

2. etape

3. etape

Resultater

Samlede stilling

Bjergkonkurrencen

Pointkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI Europe Tour 2021
Spina ischiadica

Spina ischiadica er et knoglefremspring på sædebenet der udspringer fra dennes corpus ossis ischii. Fremspringen vender bagud-medialt, indad mod korsbenet.

Spidsen af fremspringet er hæftningspunkt for ligamentum sacrospinale; indersiden til musculus coccygeus og musculus iliococcygeus; ydersiden til musculus gemellus superior.

Klinisk relevans 
Nervus pudendus passerer tæt omkring spina ischiadica, inden denne afgiver sine grene. Knoglefremspringet er derfor nyttig til at orientere sig selv efter ved lægning af en pudendusblokade (lokalbedøvelse af hoften).

Referencer 

Sædeben
Knogler i bækkenet
Foramen obturatum

Foramen obturatum er et ovalt hul dannet af de krogede forløb af skambenet og sædebenet. Hullet er som regel næsten fuldstændigt dækket af membrana obturatoria, en stærk bindevævsmembran, som kun har hul helt øverst i foramen obturatum. Dette hul benævnes canalis obturatorius og herigennem løber nervus-, vena- og arteria obturatoria, som alle sammen løber ned af låret.

Referencer 

Knogler i bækkenet
Ria Percival

Ria Dawn Percival (født 7. december 1989) er en professionel fodboldspiller fra New Zealand, der spiller som forsvarer for Tottenham Hotspur i FA WSL og for , hun er den spiller der har spillet flest kampe for New Zealands landshold. Hun har tidligere spillet for FFC Frankfurt og FF USV Jena i den tyske Bundesliga, FC Basel i Nationalliga A i Schweiz og West Ham United.

Referencer

Eksterne henvisninger 
 

Kvindelige fodboldspillere fra New Zealand
Kvindelige fodboldlandsholdsspillere fra New Zealand